[{"text_idx": "#000003", "text": "Popeth sydd angen i chi ei wybod"}, {"text_idx": "#000007", "text": "Yn Cambria, mae ein cyrsiau lefel prifysgol wedi\u2019u llunio gyda chyflogaeth mewn golwg i gynyddu eich potensial gyrfa. Bob blwyddyn, mae nifer cynyddol o fyfyrwyr yn dewis astudio cyrsiau lefel gradd gyda ni."}, {"text_idx": "#000008", "text": "Chwilio am ein holl gyrsiau"}, {"text_idx": "#000011", "text": "Rydym yn dyfarnu lleoedd yn seiliedig ar sgiliau bywyd a phrofiad cymaint ag yr ydym ar gymwysterau sy\u2019n gysylltiedig a\u0302 phynciau. O ganlyniad, mae gennym gymuned myfyrwyr amrywiol sy\u2019n cynnwys y rhai sy\u2019n gadael y coleg yn ogystal a\u0302 myfyrwyr hy\u0302n sy\u2019n dymuno symud ymlaen neu newid eu gyrfaoedd."}, {"text_idx": "#000012", "text": "Rhestrir ein hunion ofynion mynediad yn amlinelliadau\u2019r cyrsiau unigol."}, {"text_idx": "#000014", "text": "Mae\u2019r adeilad newydd sbon yn cynnwys atriwm trawiadol lle gallwch ymlacio ar ein soffas crand, a chymdeithasu ar ein meinciau ac o amgylch y byrddau coffi. Mae digon o olau naturiol, cyfleusterau digidol a mannau rhyngweithiol. Dewch i weld sut olwg sydd ar ddyfodol dysgu."}, {"text_idx": "#000016", "text": "Mae safle Ffordd y Bers wedi cael ailddatblygiad gwerth \u00a38.5 miliwn i greu canolfan sy\u2019n arwain y sector ar gyfer Peirianneg a Thechnolegau Adeiladu. Mae\u2019r Ganolfan Technoleg Peirianneg yn Ganolfan Peirianneg bwrpasol o\u2019r radd flaenaf gyda 2 lawr o gyfleusterau modern, rhyngweithiol ac mae\u2019n gartref i rai o\u2019r offer Peirianneg mwyaf modern yng Nghymru."}, {"text_idx": "#000018", "text": "Mae\u2019r Ganolfan Brifysgol, sy\u2019n werth miliynau o bunnoedd, wedi\u2019i lleoli ar ein safle yng Nglannau Dyfrdwy, mae wedi\u2019i datblygu mewn partneriaeth a\u0302 Phrifysgol Abertawe. Mae\u2019r Ganolfan Brifysgol yn darparu cyfleusterau addysgu tra modern i ddysgwyr sydd wedi cofrestru ar ein cyrsiau lefel prifysgol ac mae\u2019n gweithredu fel canolfan i ddysgwyr sydd wedi cofrestru ym Mhrifysgol Abertawe sydd ar leoliadau gwaith yn British Aerospace ym Mrychdyn."}, {"text_idx": "#000019", "text": "Buddsoddwyd yn helaeth yn safle Cambria Llaneurgain i greu ysgol fusnes flaenllaw ar gyfer dysgu lefel uwch. Mae gan yr Ysgol Fusnes newydd 2 lawr o gyfleusterau modern a rhyngweithiol ac mae\u2019n gartref i rai o\u2019n cyrsiau datblygu proffesiynol, cyrsiau lefel gradd a hyfforddi cyflogwyr."}, {"text_idx": "#000020", "text": "Mae\u2019r cyfleusterau trawiadol yng Nghanolfan Anifeiliaid Llaneurgain wedi\u2019u lleoli yng nghefn gwlad. Mae\u2019r coleg yn gartref i gasgliad amrywiol o rywogaethau i roi hwb i\u2019ch gyrfa gydag anifeiliaid. Mae safle Llaneurgain yn adnabyddus am ei awyrgylch cynhwysol a chroesawgar ac mae ein myfyrwyr yn datblygu ac yn ffynnu yn yr amgylchedd hwn."}, {"text_idx": "#000022", "text": "Beth sydd angen i chi ei wybod"}, {"text_idx": "#000024", "text": "Telir y fwrsariaeth mewn dau randaliad o \u00a3500:"}, {"text_idx": "#000025", "text": "blwyddyn 1, ar ddiwedd Semester 2\nblwyddyn 2, ar ddiwedd Semester 2"}, {"text_idx": "#000026", "text": "derbyniwyd cadarnhad gan y Brifysgol bod ffioedd y cwrs wedi eu talu hyd yma\nmae gennych ganran presenoldeb o dros 90%\nbod eich holl waith yn gyfredol (wedi\u2019i gadarnhau gan yr Arweinydd Rhaglen)"}, {"text_idx": "#000027", "text": "I gael rhagor o wybodaeth:"}, {"text_idx": "#000028", "text": "Sut i wneud cais am gyllid i fyfyrwyr"}, {"text_idx": "#000029", "text": "Sefydlwyd ym 1839 fel y coleg pwrpasol cyntaf i hyfforddi athrawon yn y wlad, mae Prifysgol Caer wedi darparu rhagoriaeth addysgu am 180 o flynyddoedd ac mae\u2019n rhagflaenu bron pob darparwr addysg uwch yn Lloegr."}, {"text_idx": "#000030", "text": "Gan ennill statws Prifysgol yn 2005, mae Prifysgol Caer heddiw yn brifysgol yr 21ain ganrif ac mae wedi ennill bodlonrwydd cyffredinol myfyrwyr uwch na chyfartaledd y sector ar gyfer chwe blynedd ddiwethaf (Arolwg Cenedlaethol Myfyrwyr). Y brifysgol hon yw\u2019r sefydliad Addysg Uwch sy\u2019n perfformio orau yng Ngogledd Orllewin Lloegr am wrando ar Lais y Myfyrwyr (Arolwg Cenedlaethol Myfyrwyr), ac ennill sawl safle yn y 10 uchaf yng Ngwobrau Myfyrwr Whatuni 2020: 2il ar gyfer Rhyngwladol; 8fed ar gyfer Bywyd Lleol; 9fed ar gyfer Rhagolygon Swyddi; a 10fed ar gyfer Cymorth i Fyfyrwyr"}, {"text_idx": "#000031", "text": "Fel y Coleg Prifysgol cyntaf yng Nghymru, mae enw da Aberystwyth o ran addysg ardderchog ac ymchwil wedi bod yn denu myfyrwyr am bron i 150 mlynedd."}, {"text_idx": "#000032", "text": "Mae\u2019r Brifysgol, sydd a\u0302\u2019i safle yng nghanol Aberystwyth, tref gosmopolitaidd rhwng Mynyddoedd Cambria a Bae Ceredigion yng Nghanolbarth Cymru. Mae myfyrwyr yn Aberystwyth yn cael budd o fod ymysg poblogaeth o fyfyrwyr amrywiol a rhyngwladol, yn ogystal a\u0302 mynediad rhwydd i lan y mo\u0302r a thraethau, mynyddoedd gwyrdd, bywyd cymdeithasol a diwylliannol bywiog, ac addysg ardderchog. Gwnaeth \u2018Good University Guide\u2019 The Times enwi Prifysgol Aberystwyth yn Brifysgol y Flwyddyn ar gyfer Ansawdd Dysgu am ddwy flynedd yn olynol yn 2018 a 2019, ac yna\u2019r Brifysgol Orau yng Nghymru yn 2020, a dyma pam maent ar frig tablau cynghrair \u2018Good University Guide\u2019 The Times yn 2021 ar gyfer Addysgu a Phrofiadau Myfyrwyr."}, {"text_idx": "#000033", "text": "Wedi\u2019i sefydlu ym 1884, mae Prifysgol Bangor heddiw yn sefydliad ffyniannus, blaengar sy\u2019n cynnig cyfleoedd rhagorol."}, {"text_idx": "#000034", "text": "Rydym yn ymfalchi\u0308o yn ansawdd ein haddysgu, ac yn cynnig cyrsiau ar draws y celfyddydau, y dyniaethau a\u2019r gwyddorau. Mae ein staff wedi bod yn gwneud gwahaniaeth, gydag ymchwil amgylcheddol, cymdeithasol, economaidd a diwylliannol am fwy na 130 o flynyddoedd."}, {"text_idx": "#000035", "text": "Mae gofalu am ein myfyrwyr a\u2019u cefnogi yn flaenoriaeth. Mae ein gwasanaethau yn cynnwys cyngor ac arweiniad ar yrfaoedd a chyflogadwyedd a materion o arian a thai i gymorth anabledd, cwnsela, a sgiliau astudio. Mae Bangor yn lle ysbrydoledig i fyw a dysgu \u2013 y lle delfrydol i dyfu, datblygu doniau a chynllunio ar gyfer gyrfa yn y dyfodol."}, {"text_idx": "#000036", "text": "Mae ein dinas a\u2019n prifysgol yn sefyll yn gadarn gyda\u2019i gilydd. Rydym wedi tyfu o wreiddiau hyderus, uchelgeisiol Lerpwl ac mae gennym hanes gyda\u2019n gilydd sy\u2019n seiliedig ar weithio\u2019n galed, gofalu am gefnogi pobl a chymunedau a bod yn falch o bwy ydym ni."}, {"text_idx": "#000037", "text": "Mae gennym le unigryw yn y ddinas fywiog hon gyda\u2019n pobl groesawgar, gyfeillgar ac agored. Rydym yn rhannu awch am antur gyda chymuned sy\u2019n ymdrechu i wneud gwahaniaeth a rhoi rhywbeth yn o\u0302l. Ein staff, myfyrwyr a chyn-fyfyrwyr yw calon guro\u2019r brifysgol hon, gydag effaith sy\u2019n mynd y tu hwnt i fesurau academaidd, economaidd a chymdeithasol."}, {"text_idx": "#000038", "text": "Gosodwyd Prifysgol Abertawe yn gyntaf yng Nghymru ac yn 24ain yn y Deyrnas Unedig \u2013 ei safle uchaf erioed \u2013 gan Ganllaw Prifysgol Guardian 2021. Mae\u2019r safle diweddaraf hwn yn gosod Prifysgol Abertawe yn 25 sefydliad gorau\u2019r Deyrnas Unedig a\u2019r brifysgol orau yng Nghymru am yr ail flwyddyn yn olynol."}, {"text_idx": "#000041", "text": "Mae cymwysterau Cenedlaethol Uwch BTEC yn cael eu darparu mewn prifysgolion a cholegau mewn 60 o wledydd ledled y byd. Maent yn ddewis delfrydol i fyfyrwyr sy\u2019n chwilio am lwybr fforddiadwy a pherthnasol i radd neu gyflogaeth."}, {"text_idx": "#000042", "text": "Gan gyflwyno addysg ers 1887, mae Prifysgol Glyndw\u0302r Wrecsam yn gymuned ddysgu gyfeillgar a chynhwysol, sy\u2019n canolbwyntio ar ysbrydoli pob myfyriwr a\u2019u rhoi wrth wraidd popeth a wnawn."}, {"text_idx": "#000043", "text": "Cynigiwyd cyrsiau gradd am y tro cyntaf ym 1924 a dod yn Brifysgol Glyndw\u0302r yn 2008, dyfarnwyd sgo\u0302r arian i\u2019r Brifysgol am ragoriaeth addysgu gan y Fframwaith Rhagoriaeth Addysgu ac mae\u2019n cael ei chydnabod ac yn enwog am ddarparu lefelau uchel o foddhad, cefnogaeth a chyfleoedd gyrfa i fyfyrwyr."}, {"text_idx": "#000044", "text": "Dyma sut y gallwch gysylltu a\u0302 ni"}]